Ege Zulu

Ege Zulu (oikealta nimeltään Eugene Mokulu) (s. 23. joulukuuta 1999) on kongolaistaustainen helsinkiläinen rap-artisti, laulaja ja lauluntekijä. Hän teki läpimurron vuonna 2021 ilmestyneellä Swengari-albumillaan. Ege Zulun Oi maamme Helsinki -albumi ilmestyi syksyllä 2022.

Elämä ja ura 
Ege Zulu on kotoisin Itä-Helsingistä. Hän varttui Roihuvuoressa kuusilapsisen perheen kuopuksena. Ege Zulun vanhemmat ovat kotoisin Kongosta. Hänen isänsä on pastori Helsingin Saalem-seurakunnassa.

Ege Zulu on nimennyt Asan esikuvakseen. Rap-musiikin tekemisestä hän innostui, kun Asa vieraili hänen koulussaan, Porolahden ala-asteella.

Levytysuran Ege Zulu aloitti vuonna 2018. Hänellä on levytyssopimus PME Recordsin kanssa. Tunnetuimpia kappaleita ovat Fantasiaa, Valmiina futaa, Eskari rap ja sicko mode, jossa on mukana Shy Glizzy.

Elokuussa 2022 Ege Zulu organisoi Itä-Helsingissä järjestetyn Nähää kentäl -ystävyysjalkapalloturnauksen, jossa pelattiin vuoden 2022 parhaan huudin tittelistä. Turnauksen voitti Myyrmäen joukkue.

Diskografia

Studioalbumit 
 Swengari (2021)
 Oi maamme Helsinki (2022)
 Eskari räpit (2023)

EP:t 
 Elämänvaiheit (2019)
 Klassikot EP (2021)

Singlet 
 Mona Lisa (2018)
 Sicko mode (2018)
 Valmiina futaa (2021)
 Väkivaltaa (2022)
 Kuka? (2022)
 Melankolia (2022)
 Nyt tai ei koskaan (2023)
 Kolmistaan (2023)

Lähteet

Aiheesta muualla 
PME Records - Ege Zulu
 Itä-Helsinkiä hehkuttava artisti laukoo suorat sanat nuorison merkkivaateilmiöstä: "Jos et ole huumekauppias, niin..."

Suomalaiset hip hop -artistit
Syntymävuosi puuttuu
Elävät henkilöt